කරඳහෙල තරණය කිරීම සඳහා අපි උදේ දහය පමණ වන විට කඳුපාමුලට ගොස් සිටියෙමු. තරුගල්ලෙන ආරණ්‍යයේ කටයුතු භාරව සිටින බැලුම්මහර ශාන්තසිරි හිමියන් බැහැදැක අපි ඒ සඳහා අවසර ලබාගත්තෙමු. මෙහි ඇති ඓතිහාසික කාරණා පිළිබඳව කෙටියෙන් නමුත් වැදගත් දේ කියාදුන් උන්වහන්සේ අපට අවවාදයක් ද කළහ. ඒ මෙම භූමියේ ඉහළ කොටසේ වලසුන් සිටින නිසා ආරක්ෂාව තහවුරු කරගතයුතු බවය. මුහුදු මට්ටමේ සිට අඩි 633 ක් වූ කරඳහෙල කන්ද රුදුරු වනසතුන්ගේ නිවහනකි. පාළු වනගත ස්වභාවයක් උසුලන කඳු ගැටයට නැගීමේදී ගල්තලා කීපයක් ඔස්සේ ගල විද සකස් කර ඇති අත්වැටවල් අල්ලාගෙන ඉතා බිහිසුණු ගමනක් යා යුතුය. බිහිසුණු බෑවුම් කීපයකින් ගමන් කරද්දී සිහියට එන්නේ යළිත් ආපසු ගමන් ගතහැකිද යන්නයි. ගල්තලා බෑවුම දිගේ ඉහළට ගිය පසු විවේක ගත හැකි ස්ථාන හමුවෙයි. එම ස්ථානයේ පිහිටි බුදුපිළිම වහන්සේ අසළට ගියවිට ගත සිත වෙහෙස ක්ෂණිකවම පලායයි.
තරුගල්ලෙන ආරණ්‍යයේ කටයුතු භාරව සිටින්නේ කවුද?
බැලුම්මහර ශාන්තසිරි හිමියන්